Na temelju Ugovora o dodjeli poticajnih namjenskih bespovratnih sredstava prema projektu «Stipendije učenicima u obrtničkim zanimanjima», sklopljenim 4. srpnja 2012. godine s Ministarstvom poduzetništva i obrta, Upravni odbor Obrtničke komore Brodsko-posavske županije raspisuje

**N A T J E Č A J**

**ZA DODJELU JEDNE STIPENDIJE UČENIKU INDUSTRIJSKO-OBRTNIČKE ŠKOLE SLAVONSKI BROD KOJI JE UPISAN U PRVI RAZRED ŠKOLSKE GODINE 2012./13.**

I.

 Obrtnička komora Brodsko-posavske županije u svrhu poticanja upisa učenika za deficitarna obrtnička zanimanja, raspisuje natječaj za dodjelu **1 stipendije** (600,00 kn mjesečno) učeniku Industrijsko-obrtničke škole Slavonski Brod koji se upisao u prvi razred školske godine 2012./13. po jedinstvenom modelu obrazovanja (JMO).

 Bespovratna sredstva su namijenjena učenicima koji se u školskoj godini 2012./13. u srednjim strukovnim školama školuju za obrtnička zanimanja, koja su projektom «Stipendije učenicima u obrtničkim zanimanjima» određena kao deficitarna:

* Konobar, krojač, autoelektričar, pediker, bravar, zidar, autolakirer, mesar, limar, alatničar, tesar, slastičar, dimnjačar, mehaničar poljoprivrednih strojeva, ljevač, brodomehaničar, tapetar, klesar, krovopokrivač, kuhar, mlinar, drvotokar, stolar, graditelj brodova, klobučar, kotlar, kovač, krznar, mljekar, obućar, precizni mehaničar, optičar, puškar i urar,

kao i za druga obrtnička zanimanja koja, na svom području, gospodarski subjekti, područna obrtnička komora, udruženja obrtnika ili područna služba Hrvatskog zavoda za zapošljavanje odrede kao deficitarna.

II.

 Ukupno se za školsku godinu 2012./13. stipendira 3 stipendista.

Stipendija je bespovratna, uz obvezu urednog pohađanja nastave u školi i praktične nastave u obrtničkoj radionici te završetak svake godine naukovanja sa pozitivnom ocjenom.

III.

 Uz prijavu učenik mora priložiti:

* dokaz o upisu u prvi razred Industrijsko-obrtničke škole Slavonski Brod za zanimanje \_\_\_\_\_\_\_\_\_\_\_\_\_\_\_\_\_\_\_\_\_,
* svjedodžbe 7. i 8. razreda
* ovjerenu izjavu roditelja (skrbnika) o broju članova domaćinstva,
* potvrdu ispostave Porezne uprave o prihodima roditelja.

IV.

 Prijava s navedenim prilozima podnosi se Obrtničkoj komori Brodsko-posavske županije, P. Krešimira IV 49/1, a sve detaljnije informacije mogu se dobiti na telefon 442-356.

V.

 Pri odabiru učenika za dodjelu stipendije prednost će imati onaj s boljim ocjenama u 7. i 8. razredu , slabijim materijalnim uvjetima, dijete putnik te onaj koji nastavlja obiteljski obrt.

 Nakon izvršenog odabira s učenikom odnosno njegovim zakonskim zastupnikom sklopit će se posebni ugovor, kojim će se regulirati međusobna prava i obveze stipendista i stipenditora.

VI.

 Rok za podnošenje prijava traje zaključno do **30. rujan 2012**. godine, a natječaj će biti objavljen na oglasnim pločama Obrtničke komore, Obrtničke škole Slav.Brod, Industrijsko-obrtničke škole Slav.Brod i Nova Gradiška.